laion/Wikipedia-Exotic huggingface dataset:
CONOP 8888

CONOP 8888 (מכונה גם: Counter-Zombie Dominance; בתרגום חופשי: שליטה במאבק נגד זומבים) הוא מסמך פעולה בן 31 עמודים שהוציא הפיקוד האסטרטגי של מחלקת ההגנה של ארצות הברית ב-30 באפריל 2011, ובו תוכנית מפורטת להתמודדות אפשרית נגד מתקפת זומבים. המסמך נוצר בשנים 2009 ו-2010 על ידי קצינים זוטרים כחלק ממערך תכנון כוללני, והם בחרו להשתמש בזומבים כדוגמה בשל מספר סיבות: זומבים הם פיקטיביים, ועל כן הוסר הצורך לשימוש במידע מסווג או במידע הזקוק לעיבוד. בתרחיש הרגיש לא היו צריכות להיות מעורבות מדינות נוספות, שעלולות לעורר משברים פוליטיים. בחירה בתרחיש שכזה תעורר עניין אצל התלמידים לומדים את המסמך. התוכנית פורסמה ב-30 באפריל 2011 בשרתים המסווגים של קהילת המודיעין האמריקאית, אך ב-13 במאי 2014 המסמך פורסם בעיתון "Foreign Policy" לאחר שהוגשה בקשה בשם חופש המידע. במסמך מופיעות המטרות שלשמן הוא נכתב: "משום שהזומבים יהוו איום על כל הלא-זומבים, התוכנית האסטרטגית תוכן כדי לשמור על חיי האדם ותבצע פעולות לסייע לכל אוכלוסייה אנושית, גם לאוכלוסיות ממדינות אויבות". בין היתר נכתב במסמך: "צור תנאים לשמור על האנושות מפני הזומבים והגן עליהם... בעת הצורך בצע כל פעולה נדרשת כדי לבטל את האיום מצד הזומבים על חייו של האדם... סייע לרשויות האכיפה בשמירה על החוק והסדר וחידוש השירותים הבסיסיים במהלך התקפת זומבים ואחריה". במסמך מפורטים שמונה סוגים של זומבים שעלולים להיווצר, והנחיות כיצד להתמודד איתם. בין הסוגים ישנם זומבים מהחלל, זומבים חמושים וגם זומבים צמחוניים, שאוכלים רק צמחים ולא מוחות של בני אדם. במסמך מופיעה תניית פטור המדגישה כי המסמך שפורסם הוא רציני, ואינו בדיחה. עם זאת, פמלה קונז, דוברת הפיקוד האסטרטגי של ארצות הברית, הודיעה כי המסמך הוא כלי אימון המשמש לתרגילים פנימיים בהם מתאמנים הלומדים בתרחיש בדיוני, וכי לא מדובר בתוכנית פעולה ספיציפית עבור צבא ארצות הברית. עותק לא מסווג של המסמך CONPLAN 8888-11 Drezner, Daniel (20 ביוני 2014). "What's wrong with the Pentagon's plan to thwart the zombie apocalypse". The Washington Post. נבדק ב-30 באפריל 2017. {{cite web}}: (עזרה) Lubold, Gordon (13 במאי 2014). "Exclusive: The Pentagon Has a Plan to Stop the Zombie Apocalypse. Seriously". Foreign Policy. נבדק ב-30 באפריל 2017. {{cite web}}: (עזרה) David, Javier (14 במאי 2014). "The zombie apocalypse is nigh, and the Pentagon is ready: Report". CNBC. נבדק ב-30 באפריל 2017. {{cite web}}: (עזרה) Matyszczyk, Chris (5 במאי 2014). "The zombie apocalypse: How the Pentagon is ready". CNET. נבדק ב-30 באפריל 2017. {{cite web}}: (עזרה) Crawford, Jamie (16 במאי 2014). "Pentagon document lays out battle plan against zombies". CNN. נבדק ב-30 באפריל 2017. {{cite web}}: (עזרה) Counter-Zombie Dominance, CONPLAN 8888, The Black Vault, ‏2016-02-23 (באנגלית אמריקאית) מסמך: כך נערכת ארה"ב למתקפת זומבים, באתר ynet, 16 במאי 2014 ВЕДОМОСТИ - Пентагон готовится к войне с зомби, web.archive.org, ‏2014-05-18
דניס פראט

דניס פראט (בצרפתית: Dennis Praet; נולד ב-14 במאי 1994) הוא כדורגלן בלגי המשחוק בעמדת הקשר ברויאל אנטוורפן. פראט התחיל את הקריירה שלו בקבוצות כדורגל מקומיות בעיר הולדתו לוון, עד שבגיל 9 הצטרף לקבוצת הילדים של גנק. בגיל 16 הצטרף לקבוצת הנוער של אנדרלכט. ב-21 בספטמבר 2011, פראט ערך את הופעת הבכורה שלו בקבוצה הבוגרת בניצחון 0–4 נגד לומל יונייטד. במשחק זה, רשם שני בישולים. ב-30 באוקטובר פראט ערך את הופעת הבכורה שלו בליגת העל הבלגית במשחק הליגה נגד לירסה. ב-25 במאי 2014 פראט כבש בניצחון 1–3 נגד לוקרן, במשחק שבסיומו הבטיחה אנדרלכט את אליפות בלגיה. ב-24 באוגוסט 2016 פראט חתם בסמפדוריה מהסרייה א' תמורת 10 מיליון אירו. ב-8 באוגוסט 2019 פראט חתם לחמש שנים בלסטר סיטי מהפרמייר ליג תמורת 20 מיליון אירו. ב-18 באוגוסט פראט ערך את הופעת הבכורה שלו בקבוצה בתיקו 1-1 נגד צ'לסי. ב-11 בינואר 2020 פראט הבקיע את שער הבכורה שלו במועדון בהפסד 1–2 לסאות'המפטון. ב-31 באוגוסט 2021 פראט הושאל לטורינו עד לסיום העונה. ב-6 בספטמבר 2024 חזר לבלגיה וחתם ברויאל אנטוורפן. בצעירותו, פראט שיחק בנבחרות הצעירות של בלגיה. ב-6 בנובמבר 2014 פראט זומן לראשונה לסגל הנבחרת הבוגרת. 6 ימים לאחר מכן, פראט ערך את הופעת הבכורה שלו בנבחרת בניצחון 1–3 נגד איסלנד. ב-30 במרץ 2021 פראט הבקיע את שער הבכורה שלו בנבחרת בניצחון 0–8 נגד בלארוס. אנדרלכט ליגת העל הבלגית: 2011/2012, 2012/2013, 2013/2014 הסופר קאפ הבלגי: 2012, 2013, 2014 לסטר סיטי גביע ה-FA: 2020/2021 אישיים גביע העתיד: 2011 גביע הזהב הבלגי: 2014 מדיה וקבצים בנושא דניס פראט בוויקישיתוף דניס פראט, ברשת החברתית אינסטגרם דניס פראט, באתר Transfermarkt דניס פראט, באתר Soccerway דניס פראט, באתר BDFutbol דניס פראט, באתר WorldFootball.net דניס פראט, באתר National Football Teams דניס פראט, באתר FootballDatabase.eu דניס פראט, באתר ESPN
אנדרס כריסטיאנסן

אנדרס כרטיסטיאנסן (בדנית: Anders Bleg Christiansen; נולד ב-8 ביוני 1990) הוא כדורגלן דני המשחק בעמדת הקשר במאלמה. כריסטיאנסן התחיל את הקריירה שלו בלינגבי ובשנת 2009, כריסטיאנסן הצטרף לקבוצה הבוגרת ורשם שלוש הופעות בעונתו הראשונה. בעונה שלאחר מכן, כריסטיאנסן הפך לשחקן הרכב בקבוצה הבוגרת ועזר לקבוצה לעלות לליגת העל הדנית. ב-25 ביולי 2012 כריסטיאנסן חתם לארבע שנים בנורשלן. כריסטיאנסן שיחק בקבוצה שנתיים וחצי והשתתף עמה בשלב הבתים של ליגת האלופות. ב-15 בינואר 2015 כריסטיאנסן חתם בקייבו ורונה מהסרייה א'. בקייבו, כריסטיאנסן רשם רק 4 הופעות בקבוצה. ב-26 בינואר 2016, כריסטיאנסן חתם במאלמה מליגת העל השוודית. ב-2 באפריל כריסטיאנסן ערך את הופעת הבכורה שלו בקבוצה בניצחון 1–3 נגד נורשפין, בו גם הבקיע את שער הבכורה שלו במועדון. ב-4 בינואר 2018 כריסטיאנסן חתם בגנט מליגת העל הבלגית, בה שיחק עד לסיום העונה. בקיץ 2018 כריסטיאנסן חתם במאלמה וכעבור שנתיים מונה לקפטן המועדון. ב-30 בינואר 2013 כריסטיאנסן ערך את הופעת הבכורה שלו בנבחרת דנמרק בתיקו 1-1 נגד מקסיקו. כריסטיאנסן נכלל בסגל הנבחרת לקראת יורו 2020. מאלמה ליגת העל השוודית: 2016, 2017, 2020 אישיים קשר העונה בליגת העל השוודית: 2016, 2017, 2020 שחקן העונה בליגת העל השוודית: 2017, 2020 מדיה וקבצים בנושא אנדרס כריסטיאנסן בוויקישיתוף אנדרס כריסטיאנסן, באתר Transfermarkt אנדרס כריסטיאנסן, באתר Soccerway אנדרס כריסטיאנסן, באתר WorldFootball.net אנדרס כריסטיאנסן, באתר National Football Teams אנדרס כריסטיאנסן, באתר FootballDatabase.eu
טוני בראדלי

טוני לי בראדלי הבן (באנגלית: .Tony Lee Bradley Jr; נולד ב-8 בינואר 1998) הוא כדורסלן אמריקאי, שמשחק בקבוצת טקסס לג'נדס מליגת הפיתוח של ה-NBA, בעמדת הסנטר. בראדלי נולד וגדל בעיר בארטו שבפלורידה, ובשנת 2016 החל ללמוד באוניברסיטת קרוליינה הצפונית בצ'אפל היל. בעונתו היחידה בקבוצת הכדורסל של האוניברסיטה רשם ממוצעים של 7.1 נקודות ו-5.1 ריבאונדים למשחק, כשחקן ספסל. באותה עונה זכו ה"טאר הילס" בטורניר אליפות המכללות בפעם השישית בתולדות האוניברסיטה, בהובלתם של המאמן רוי ויליאמס והסמול פורוורד ג'סטין ג'קסון. בדראפט ה-NBA‏ 2017 נבחר בראדלי בבחירה ה-28 על ידי לוס אנג'לס לייקרס, ומיד הועבר בטרייד ליוטה ג'אז. לאורך 3 עונותיו עם הג'אז קלע 4.4 נקודות ואסף 4.2 ריבאונדים בממוצע למשחק, ב-70 משחקים בסך הכול, כמחליפו מהספסל של רודי גובר. בנובמבר 2020 הועבר בראדלי עם סייבן לי בטרייד לדטרויט פיסטונס, אשר העבירה אותו בטרייד נוסף לפילדלפיה 76', תמורת זאיר סמית'. ב-23 במרץ 2021 קלע שיא קריירה של 18 נקודות, בניצחון מול גולדן סטייט ווריורס. במרץ 2021, לאחר 20 משחקים בלבד בפילדלפיה, הועבר לאוקלהומה סיטי ת'אנדר במסגרת טרייד משולש עם ניו יורק ניקס. ב-22 משחקיו עם הת'אנדר הציג יכולת טובה, והעמיד ממוצעים של 8.7 נקודות ו-6.1 ריבאונדים למשחק. באוגוסט 2021 חתם בראדלי על חוזה בשיקגו בולס. מדיה וקבצים בנושא טוני בראדלי בוויקישיתוף טוני בראדלי, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של בראדלי בליגת המכללות, באתר sports-reference.com רשימת הנבחרים בדראפט 2017, באתר basketball-reference.com פילדלפיה מצרפת את בראדלי, באתר הקבוצה, 23 בנובמבר 2020 הת'אנדר מצרפים את בראדלי וריברס, באתר הקבוצה, 25 במרץ 2021 שיקגו מחתימה את בראדלי, גרין ודוטסון, באתר הקבוצה, 19 באוגוסט 2021
הורטדן

הורטדן (באזרית: Xortdan; בטורקית: Hortlak; בטובאנית: Хортан) הוא יצור מיתולוגי על-טבעי, הנפוץ בפולקלור העמים הטורקים, ובעיקר במיתולוגיה הטורקית והמיתולוגיה האזרית. ההורטדן הוא נשמתו הטרודה של מת העולה מן הקבר. חלקם מההורטדנים מתלבשים בדמות אדם, ויש להם מגוון תכונות מיוחדות, כגון שינוי מראה למראה של בעל חיים, היעלמות מהעין והנטיה להרוג את קרבנותיהם באמצעות ניקוז דמם. הם ידועים גם בשם "הערפדים בני האלמוות". משמעות השם "הורטדן" או "הורטלאק" מגיע מפועל בטורקית שמשמעותו "לצאת", ובעיקר "לצאת מן הקבר". בראשית המיתולוגיה האזרית ההורטדן תואר כייצוג של רוח רעה, רוחם של המתים. במשך הדורות איבדה האגדה את מהותה המקורית, וההורטדנים הפכו בפי העם לערפדים צמאי-דם. בהורטדנים נתקלים באגדות רבות המבססות נרטיבים בנושאי אימה ופנטזיה, כשהם מתוארים כגופות חסרות-דעת הרעבות לבשר אדם. הורטלאק - יצור דמוי זומבי מהמיתולוגיה הטורקית. הורטן - פולטרגייסט, יצור דמוי רוח רפאים. במיתולוגיה האזרית תכונותיו של ההורטדן דומות יותר לשל ערפד. Türk Mitoloji Sözlüğü, Pınar Karaca (הורטלאק) Tatar Mitolojisinde Varlıklar, Çulpan Zaripova (הורטלאק) Rize ve Yöresinde Eski Türk İnançları, Yaşar Kalafat Dinan-ı Lügat-it Türk'te Yer Alan Efsaneler, Behiye Köksel xortdan nədir, xortdan haqqinda, xortdan mənası - Haqqinda.net, web.archive.org, ‏2013-10-21 Türk Mitolojisi Ansiklopedik Sözlük, Celal Beydili, Yurt Yayınevi (עמוד 243) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
זובמבי

זובמבי (באנגלית: Zuvembie) הוא יצור שיצר רוברט אי. הווארד בסיפורו הקצר "יונים מהגיהנום" (אנ') שפורסם במגזין הפנטזיה המפורסם "סיפורים מוזרים" (אנ') בשנת 1938. בשנת 1970 השתמשה חברת מארוול קומיקס במונח, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס. בשנת 1938 פרסם רוברט אי. הווארד במגזין הפנטזיה "סיפורים מוזרים" סיפור קצר בשם "יונים מהגיהנום". בסיפור, אשה יכולה להפוך לזובמבי על ידי שתיית בירה שחורה. היא הופכת ליצור לא-אנושי, שלא מכיר את האנשים אותם פגש בעבר, ולא יכול לדבר או לחשוב כמו בן אדם. היצור לא צריך לאכול, והוא אל-מת, תוך שהוא חי במערות או בבתים ישנים. זובמבי יכול לשלוט על ינשופים, נחשים, עטלפים, יונים ואנשי זאב. הוא יכול בקולו להפנט אנשים חיים, ואף לשלוט על גופתו של אדם אותו הרג עד שהגופה מתקררת. ניתן להורגו רק באמצעות עופרת או ברזל. בשנת 1961 עוּבּד הסיפור לפרק בסדרת הטלוויזיה "Thriller" (אנ'), כשאת דמות הזובמבי משחקת אוטולה נסמית' (אנ'). בשנת 1970 השתמשה חברת מארוול קומיקס במונח זובמבי, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס, יחד עם מילים רבות נוספות מז'אנר האימה. בשנת 1989 הוסרו ההגבלות, והמילה "זומבי" חזרה לשימוש סדיר. בשנת 1997 השתמש ג'ון בירן במילה בקומיקס "Wonder Woman Annual #6", מסדרת וונדר וומן של DC קומיקס. Rickard, Dennis (1984). "Through Black Boughs". In Herron, Don (ed.). The Dark Barbarian. Wildside Press LLC. p. 71. ISBN 978-1-58715-203-0. Warren, Alan; Sanford, Donald S. (2004). This Is a Thriller. McFarland. pp. 109–116. ISBN 978-0-7864-1969-2. Joshi, S. T. (2006). Icons of Horror And the Supernatural. Vol. 1. Greenwood Publishing Group. p. 733. ISBN 978-0-313-33780-2. Fagan, Bryan D.; Fagan, Jody Condit (2011). Comic Book Collections for Libraries. ABC-CLIO. p. 44. ISBN 978-1-59884-511-2. ערך זה הוא קצרמר בנושא מיתולוגיה ובנושא תרבות. אתם מוזמנים לתרום לוויקיפדיה ולהרחיב אותו.
בוכו

בוכו הוא כינויים של שני צמחים בשם Agathosma betulina ו-Agathosma crenulata הנמנים עם משפחת הפיגמיים. מעלי הצמחים הגדלים בדרום אפריקה מפיקים שמנים ותמציות המשמשים כחומרי טעם בתעשיית המזון וכתרופה עממית. הצמחים גדלים כשיחים בגובה של שני מטר עד שנים וחצי מטר. עליו של A. betulina עגולים יותר מאלו של A. crenulata ועליהם של שני המינים עשירים בשמנים. פרחי הצמחים בצבע לבן-ורוד. המרכיבים הפעילים בצמח הם שמן אתרי מסוג דיאוספינל ולימונן. ויטמינים: בטאקרוטן, ומעט ויטמינים מקבוצת ה-B (למעט 12). הבוכו עשיר מאוד במינרלים, ביניהם נמנים כאלו החיוניים לגוף: סידן, כרומיום, מגנזיום, אשלגן, סלניום, אבץ ונתרן. בנוסף מכיל הבוכו טאנינים ומוצילאז'. תושבי דרום אפריקה, בעיקר אלו הנמנים עם הקויסן (Khoisan) השתמשו בבוכו כצמח מרפא וממשיכים לעשות בו שימוש עד היום. בשנות החמישים של המאה ה-17 למדו מתיישבים אירופאים מתושבי דרום אפריקה על שימושיו הרפואיים והשימוש בצמח התפשט לאירופה ואמריקה. באופן מסורתי משתמשים בבוכו לטיפול במגוון בעיות רפואיות, כגון מניעת התכווצויות, להורדת חום, לחיטוי, כתרופה לצינון, כמשתן ומרפא לבעיות בדרכי השתן, לבעיות עיכול, לדלקות מפרקים וכדוחה חרקים. היום ממליצים מרפאים אלטרנטיביים על השימוש בבוכו כמשתן וכמחטא של דרכי השתן בעת דלקות של דרכי השתן ושל בלוטת הערמונית וכמרפא לדלקות פרקים, שלשול או גזים במעי ופצעים. למרות השימוש המסורתי והמודרני שנעשה בבוכו, תכונותיהם הפרמקולוגיות של תמציותיו ושמניו לא נחקרו היטב. מעט המחקרים הקיימים נערכו לרוב אין ויטרו והשפעותיו על בני אדם ומחלות לא נבדקו, למעט מקרים ספורים בהם נבדקו השפעות הצמח על אנשים אך לא באופן מקובל. בתנאי מעבדה נמצא שלתמציות הצמח תכונות אנטי-בקטריאליות ובמידה פחותה יותר גם לשמניו. כן נמצא שלמרכיבי הצמחים תכונות נוגדות חמצון חלשות. מחקרים נוספים שנערכו במעבדה הראו שלשמן הבוכו תכונות נוגדות דלקת, שכן למרכיביו אפיניות גבוהה למדיאטורים של דלקת. במחקר שפורסם ללא תהליך של ביקורת עמיתים, נמצא שטיפול בבוכו מפחית דלקת בשרירים שאומצו יתר על המידה. בניסוי שנערך על קביות נמצא שבוכו גורם להתכווצות בשרירי המעי שלאחריה מגיעה הרפיה של השרירים. Moolla A, Viljoen AM. 'Buchu' -Agathosma betulina and Agathosma crenulata (Rutaceae): A review. Journal of ethnopharmacology. 2008 Aug 3. PMID 18725278 מדיה וקבצים בנושא בוכו בוויקישיתוף בוכו, באתר ITIS (באנגלית) בוכו, באתר NCBI (באנגלית) בוכו, באתר האנציקלופדיה של החיים (באנגלית) בוכו, באתר Tropicos (באנגלית) בוכו, באתר GBIF (באנגלית) בוכו, באתר The Plant List (באנגלית) בוכו, באתר IPNI (באנגלית) בוכו באתר אלטנט בוכו באתר "טבע הריפוי" Mathia Schwegler, Medicinal and other uses of Southern Overberg Fynbos Plants. (2003) Durban, South Africa. in Moolla & Viljoen, 2008 Moolla & Viljoen, 2008 M. l. Lambert, T. Burgess, T. D. Noakes. The efficacy of Buchu (Arathosarna Betulina) in treating symptoms of pain and swelling from exercise-induced muscle damage, Research Unit of Exercise Science and Sports Medicine, Sports Science Institute-of South Africa. Lis-Balchin M.; Hart S.; Simpson E. Buchu (Agathosma betulina and A. crenulata, Rutaceae) essential oils: their pharmacological action on guinea-pig ileum and antimicrobial activity on microorganisms. Journal of Pharmacy and Pharmacology 2001;53:579-582 PMID 11341377 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עוזי קלדור

עוזי קלדור (נולד בשנת 1939) הוא כימאי תאורטי ישראלי ופרופסור אמריטוס בבית הספר לכימיה באוניברסיטת תל אביב. קלדור נולד בתל אביב, בן ליהודית ואברהם קליך. בשנת 1962 השלים את לימודיו לתואר שני בכימיה, בהנחיית יהושע יורטנר, בתקופתו כמרצה באוניברסיטה העברית. בשנת 1966 הגיש את עבודת הדוקטורט בכימיה תאורטית, שנעשתה בהנחיית פרופ' ישעיה שביט (אנ') בטכניון. כותרתה הייתה: "חישובי LCAO-SCF עבור מולקולות קטנות". בשנת 1966 יצא קלדור לארצות הברית ושהה כעמית בתר-דוקטורי באוניברסיטת סטנפורד משך כשנתיים. עם חזרתו לישראל בשנת 1968 התמנה למרצה באוניברסיטת תל אביב, וכשנה לאחר מכן קודם לדרגת מרצה בכיר. בשנת 1973 מונה קלדור לפרופסור חבר, ובשנת 1976 החל לכהן כראש בית הספר לכימיה בפקולטה למדעים מדויקים ע"ש ריימונד ובברלי סאקלר. הוא כיהן בתפקיד עד לשנת 1980, אז גם קיבל מינוי כפרופסור מן המניין. בשנות ה-70 שימש במקביל כמרצה בשלוש אוניברסיטאות נוספות בישראל: אוניברסיטת בר-אילן, מכון ויצמן למדע ואוניברסיטת בן-גוריון בנגב. בשנות ה-90 שימש קלדור כראש התוכנית החד-תחומית לתלמידים מצטיינים ע"ש עדי לאוטמן, ובשנים 1995–2009 הופקד על הקתדרה לכימיה קוונטית על שם אמריקו-לטאי. היה חבר המועצה להשכלה גבוהה משך כחצי עשור וכיהן כמנהל המדעי של מרכז החישובים באוניברסיטת תל אביב. ב-2007 יצא לגמלאות, אך המשיך לעסוק במחקר פעיל גם שנים רבות לאחר מכן. אחד מתלמידיו לתואר שני בעבר הוא הכימאי הישראלי-אמריקאי שאול מוקמל (אנ'). מחקרו של קלדור עוסק בפיתוח שיטות בכימיה קוונטית יחסותית, המתאימות לחישובים מדויקים ופרדיקטיביים של תכונות אטומים כבדים ועל-כבדים ומולקולות הכוללות אטומים כאלה. הדיוק המבוקש דורש טיפול ברמה גבוהה באפקטים יחסותיים ובאלקטרודינמיקה קוונטית, והכללת הקורלציה האלקטרונית עד סדר גבוה. קבוצתו של קלדור פיתחה יישומי תוכנה שיושמו לחישוב תכונות של אטומים על-כבדים (שמספרם האטומי קטן מ-122), ואשר ניבאו את תכונותיהם, החורגות באופן משמעותי ממה שניתן לצפות מהמשכה אנליטית של הטבלה המחזורית. זאת, לאור הקונפיגורציה האלקטרונית של מצב היסוד, אשר שונה במקרים רבים מזו של ההומולוגים הקלים יותר, מה שמביא להיווצרותה של כימיה אחרת, בניגוד למצופה. בין היתר חזה קלדור כי יסוד מספר 118, שלימים יוצר במעבדה וכונה אוגאנסון, יהיה בעל זיקה אלקטרונית חיובית, מה שהתברר כנכון. ברבות השנים קלדור שימש כמדען אורח במספר אוניברסיטאות בארצות הברית ובצרפת, וישב בוועדים המנהלים של כתבי עת מדעיים אחדים. כמו כן, נמנה עם חברי החברה האמריקאית לפיזיקה, החברה האמריקאית לכימיה והחברה הישראלית לכימיה. עוזי קלדור, באתר גוגל סקולר דף אישי, באתר אוניברסיטת תל אביב ברכות לקבלת תואר פרופסור, באתר מעריב, ‏20 באפריל 1973
שמורת הר טייסים

שמורת הר טייסים היא שמורת טבע באזור הרי ירושלים המשתרעת סביב פסגת הר טייסים. השמורה הוכרזה ב-29 במאי 1979, ושטחה הוא כ-483 דונם. כמו כן, בחלקה המזרחי של השמורה נובע עין טייסים. ב-15 באוגוסט 2021 נפגעה השמורה עקב שריפת הענק בהרי ירושלים. אחד היונקים החשובים בשמורה הוא היחמור הפרסי, שהושב לאזור בסיוע גן החיות התנ"כי. השמורה משמרת נוף של חורש צפוף וטבעי עם מקווה מים קבוע, והיא מוקד לתצפיות ביחמורים. בין היונקים האחרים החיים בשמורה נמצאים: צבי ארץ-ישראלי, נמייה מצויה, תן זהוב, דורבן מצוי, קוצן מצוי, מרקריון מצוי, יערון גדול וחולדה. בנוסף, נראו בשמורה עקבות של צבוע מפוספס. בשמורה נצפו העופות: שרקרק מצוי, אדום-החזה, שיחנית קטנה, עורבני, שחרור, חכלילית סלעים, חיוויאי, חוגלת סלעים, סבכי שחור-ראש, סבכי שחור-כיפה, ירגזי, בולבול וצוצלת. הזוחלים שנצפו בשמורה הם: צפע מצוי, חרדון מצוי, לטאה זריזה, צב יבשה מצוי, זיקית ים-תיכונית, זעמן שחור, זעמן מטבעות ותלום-קשקשים מצוי. אחד ממיני הפרפרים החיים בשמורה הוא קיסרית הקטלב. בשטח השמורה ישנם אזורי חורש ים-תיכוני של אלון מצוי ואלה ארצישראלית. בשמורה ריכוז מיני הסחלבים העשיר ביותר בהרי ירושלים, עם 14 מיני סחלבים, בניהם - סחלבן החורש, שנק החורש, סחלב פרפרני, סחלב אנטולי, דבורנית צהובה ודבורנית הקטיפה. שמורת הר טייסים, באתר רשות הטבע והגנים שמורת הר טייסים, באתר טבע ונופים בישראל
Wii Chess

Wii Chess הוא משחק וידאו של שחמט לקונסולת ה-Wii. הוא פותח על ידי נינטנדו ויצא לאור באירופה ב-18 בינואר 2008. ביפן, המשחק יצא תחת השם "Tsūshin Taikyoku: World Chess (通信対局 ワールドチェス)" ב-30 בספטמבר 2008 בתור כותר להורדה ב-WiiWare. המשחק מעולם לא יצא לאור בצפון אמריקה או באוסטרליה, והוא המשחק היחיד בסדרת משחקי Wii שלא יצא באזורים הללו. המשחק הזה הוא גם המשחק היחיד בסדרה שלא מאפשר לשחק בתור דמויות Mii. Wii Chess משתמש במנוע השחמט Loop Express.‏ המשחק משוחק באמצעות שלט ה-Wii, אך נעשה שימוש ב-D-pad על השלט במקום בפונקציית הסמן על מנת להזיז את כלי השחמט. המשחק מכיל הסברים על איך להזיז את כלי השחמט שמיועדים לשחקני שחמט חדשים. השחקנים יכולים גם להקליט משחקי שחמט ולנגן אותם מחדש במועד מאוחר יותר. בנוסף, היה אפשר לשחק באופן מקוון נגד שחקנים אחרים באמצעות שירותי ה-Wi-Fi של נינטנדו, כאשר שחקנים בגרסה האירופאית של המשחק יכלו לשחק גם נגד שחקנים בגרסה היפנית ולהפך. המשחק זכה לביקורות מעורבות. המבקרים שיבחו את היכולת לשחק נגד אנשים אחרים, אך העבירו ביקורת על הגרפיקה הפשוטה מאוד של המשחק ועל כך שהמשחק לא מכיל מספיק פיצ'רים שהיו עשויים להצדיק את המחיר שלו. אתר האינטרנט הרשמי של Wii Chess (ביפנית) Wii Chess, סרטונים בערוץ היוטיוב Wii Chess PEGI, אתר PEGI (באנגלית) "Euro Wii/DS release dates yet again". GoNintendo. 2007-08-22. נבדק ב-2007-08-22. News: Nintendo gives out massive '08 schedule - ComputerAndVideoGames.com Wii Chess Comes to WiiWare in Japan Wii News: Wii Chess Screens - Official Nintendo Magazine Nintendo.jp World Chess Wi-Fi overview Wii Chess Review Wii Review: Wii Chess - Official Nintendo Magazine
לימנולוגיה

לימנולוגיה (באנגלית: Limnology, מיוונית: Λίμνη – אגם ו-λόγος – תורה) היא מדע העוסק בחקר מקווי מים יבשתיים כנהרות ואגמים. נחשב למחלקה במדעי הסביבה והאקולוגיה. ראשיתה של הלימנולוגיה במחקריו של פרנסואה אלפונס פורל שנעשו באגם ז'נבה במאה ה-19. לימנולוגיה, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פרס הווידאו קליפים של MTV לשיתוף הפעולה הטוב ביותר

פרס הווידאו קליפים של MTV לשיתוף הפעולה הטוב ביותר הוא אחד הפרסים הכלליים המוענקים מדי שנה במהלך טקסי פרסי הווידאו קליפים של MTV השנתיים. הפרס ניתן לראשונה בשנת 2007 תחת השם "שיתוף הפעולה המטלטל ביותר" (באנגלית: Most Earthshattering Collaboration) כאחד מן הפרסים הנוספים שחולקו באותו טקס, לשיר "Beautiful Liar" של הזמרות האמריקאיות ביונסה ושאקירה. כאשר הטקס שב לפעילות בשנת 2008, שונה שם הפרס לפרס לשיתוף הפעולה הטוב ביותר. ביונסה היא הזמרת עם מספר הרב ביותר של זכיות בפרס זה עם שלושה פסלוני אסטרונאוט[דרושה הבהרה], טיילור סוויפט וליידי גאגא הבאות בתור עם שני פסלונים כל אחת. ריאהנה ואריאנה גרנדה הן האמנים עם מספר הרב ביותר של מועמדויות בפרס זה עם שישה כל אחת, וביונסה הבאה בתור עם חמש מועמדויות. ביונסה היא הזמרת עם מספר הרב ביותר של זכיות בפרס זה עם שלושה פסלוני אסטרונאוט. "MTV Video Music Awards 2007". MTV. נבדק ב-23 ביולי 2012. {{cite web}}: (עזרה) "MTV Video Music Awards 2010". MTV. נבדק ב-23 ביולי 2012. {{cite web}}: (עזרה) "MTV Video Music Awards 2011". MTV. נבדק ב-23 ביולי 2012. {{cite web}}: (עזרה) "MTV Video Music Awards 2013". MTV. נבדק ב-7 באוגוסט 2014. {{cite web}}: (עזרה) "MTV Video Music Awards 2014". MTV. נבדק ב-3 בספטמבר 2015. {{cite web}}: (עזרה) "MTV Video Music Awards 2015". MTV. נבדק ב-26 ביולי 2016. {{cite web}}: (עזרה) "2016 VMA Nominations: See the Full List Now". MTV News. נבדק ב-26 ביולי 2016. {{cite news}}: (עזרה) "Here Are All the Winners From the 2019 MTV VMAs". Billboard. 26 באוגוסט 2019. נבדק ב-27 באוגוסט 2019. {{cite news}}: (עזרה) Shafer, Ellise (30 ביולי 2020). "Ariana Grande, Lady Gaga, Billie Eilish and The Weeknd Lead MTV VMAs Nominations". Variety. נבדק ב-30 ביולי 2020. {{cite news}}: (עזרה) Serrano, Athena (11 באוגוסט 2021). "The 2021 VMA Nominations Are Here: Justin Bieber, Megan Thee Stallion, and More". MTV News. MTV. נבדק ב-11 באוגוסט 2021. {{cite web}}: (עזרה)תחזוקה - ציטוט: url-status (link) Serrano, Athena (26 ביולי 2022). "Your 2022 VMA Nominations Are Here: Jack Harlow, Kendrick Lamar, Lil Nas X Lead The Pack". MTV News. MTV. נבדק ב-26 ביולי 2022. {{cite web}}: (עזרה)תחזוקה - ציטוט: url-status (link) VMA nominations are here, with Taylor Swift, Post Malone leading the pack, TODAY.com, ‏2024-09-11 (באנגלית)
עונת 2002/2003 בליגת העל ההולנדית

עונת 2002/2003 הייתה העונה ה-47 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. דה חראפסחאפ ואקסלסיור רוטרדם ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו אקסלסיור רוטרדם, R.B.C רוסנדאל וזוולה שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה. אוטרכט זכתה בגביע ועקב כך העפילה לגביע אופ"א   ירדה מליגת העל   נשארה בליגת העל   העפילה מליגת המשנה   נשארה בליגת המשנה
עונת 2003/2004 בליגת העל ההולנדית

עונת 2003/2004 הייתה העונה ה-48 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. זוולה ופולנדם ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פולנדם ודן האג שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה. אוטרכט זכתה בגביע ועקב כך העפילה לגביע אופ"א   ירדה מליגת העל   נשארה בליגת העל   העפילה מליגת המשנה   נשארה בליגת המשנה